Diari Oficial de la Generalitat Valenciana


Sumari del DOGV 9583, del 26-04-2023 (2023/4350)

RESOLUCIÓ de 18 d'abril de 2023, de la Conselleria de Política Territorial, Obres Públiques i Mobilitat, d'ampliació de termini de la convocatòria de premis associats a la iniciativa «Hui descansa el cotxe 2022/2023».
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9583

Data del DOGV
:   26-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4350


Data del document
:   18-04-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * distinció honorífica

RESOLUCIÓ de 18 d'abril de 2023, de la Conselleria de Política Territorial, Obres Públiques i Mobilitat, d'ampliació de termini de la convocatòria de premis associats a la iniciativa «Hui descansa el cotxe 2022/2023». [2023/4350]  
Amb data 28.03.2023 es va publicar en el DOGV la Resolució de 8 de març de 2023, de la Conselleria de Política Territorial, Obres Públiques i Mobilitat, per la qual es convoquen els premis associats a la iniciativa «Hui descansa el cotxe». [2023/3173]  
Les bases quarta i cinquena de l'annex I i de l'annex II de la citada resolució estableixen que el termini d'enviament dels vídeos relacionats amb la campanya «Hui descansa el cotxe» començarà el dia de publicació d'aquesta iniciativa en el DOGV i finalitzarà el dia 8 de maig de 2023 a les 23.59 hores. Una vegada finalitzat aquest termini, la resolució de concessió dels premis es publicarà en dos mesos, i l'acte de lliurament dels premis se celebrarà durant la Setmana Europea de la Mobilitat Sostenible el setembre de 2023.  
A causa dels períodes de vacances escolars de les pròximes setmanes i tenint en compte el nombre de sol·licituds rebudes fins hui, s'estima que no s'aconseguirà el nombre de premis a repartir. En conseqüència, es considera oportú ampliar el termini de presentació de sol·licituds a fi d'augmentar el nombre de col·legis que poden participar en aquesta iniciativa, tenint en compte que aquesta ampliació no perjudica drets de tercers.  
D'altra banda, i per a procurar que es puguen entregar tots els premis previstos en la Resolució de 8 de març de 2023, de la Conselleria de Política Territorial, Obres Públiques i Mobilitat, per la qual es convoquen els premis associats a la iniciativa «Hui descansa el cotxe», estimant que concorren els requisits per a l'ampliació de terminis de l'article 32.1 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Únic  
Modificar les bases quarta i cinquena dels annexos I i II de la Resolució de 8 de març de 2023, de la Conselleria de Política Territorial, Obres Públiques i Mobilitat, per la qual es convoquen els premis associats a la iniciativa «Hui descansa el cotxe», que queden redactades de la manera següent:  
  
«Base quarta annex I (segon i tercer paràgraf):  
A partir del dia de la publicació en el DOGV d'aquesta iniciativa i fins al dia 31 de maig de 2023 a les 23.59 hores, els professors i professores interessats a participar-hi hauran de realitzar en les seues classes l'activitat proposada per al concurs consistent en:  
El professorat juntament amb l'alumnat hauran de compondre una cançó amb una de les bases musicals de diferents estils disponibles en www.huidescansaelcotxe.gva.es. Aquesta cançó haurà de contindre cinc d'aquestes deu paraules: bicicleta, autobús, verd, planeta, mobilitat, caminar, sostenibilitat, respirar, entorn i cuidar. Tenint la possibilitat de realitzar-se en l'idioma que la classe preferisca.  
  
Base cinquena annex I:  
El termini d'enviament dels vídeos relacionats amb la campanya «Hui descansa el cotxe» començarà el dia de publicació d'aquesta iniciativa en el DOGV i finalitzarà el dia 31 de maig de 2023 a les 23.59 hores. Una vegada finalitzat aquest termini, la resolució de concessió dels premis es publicarà en dos mesos, i l'acte de lliurament dels premis se celebrarà durant la Setmana Europea de la Mobilitat Sostenible el setembre de 2023.  
No tindran validesa els vídeos rebuts fora d'aquest termini, així com les mencions realitzades fora de termini. Es realitzaran captures de pantalla on quede reflectit el nombre real de mencions i la data i hora de captura. Aquestes es faran entre les 00.00 h i les 00.20 h del dia 31 de maig de 2023. S'aplicarà un marge de 20 minuts perquè hi haja temps suficient de recollir totes les captures. En cas de superar-se els 200 participants el marge s'incrementarà proporcionalment. Aquests terminis es compliran sempre que no hi haja cap problema tècnic alié al control de la Conselleria.  
  
Base quarta annex II (quart paràgraf):  
A partir del dia de la publicació d'aquesta iniciativa en el DOGV i fins al dia 31 de maig de 2023, els estudiants i els seus progenitors podran participar en l'acció «A jugar!» sense perjudici que en el seu col·legi hagen participat o no en l'acció «A cantar!» de la campanya educativa «Hui descansa el cotxe 2022-23»  
  
Base cinquena annex II:  
El termini de participació en aquesta convocatòria relacionada amb la campanya «Hui descansa el cotxe 2022-2023» començarà el dia de la publicació d'aquesta iniciativa en el DOGV i finalitzarà el dia 31 de maig de 2023 a les 23.59. La plataforma no admetrà participacions realitzades fora d'aquest termini. Una vegada finalitzat aquest termini, la resolució de concessió dels premis es publicarà en dos mesos, i l'acte de lliurament dels premis se celebrarà al setembre de 2023 coincidint amb la Setmana Europea de la Mobilitat.»  
  
Contra aquesta resolució, que posa fi a la via administrativa, podrà interposar-se en el termini d'un mes recurs potestatiu de reposició davant el mateix òrgan que ha dictat aquesta resolució, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que estableixen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
  
València, 18 d'abril de 2023.- La secretària autonòmica d'Obres Públiques, Transports i Mobilitat Sostenible (p. d. R 23.07.2019; DOGV 8600, 26.07.2019): María Pérez Herrero.